

Αθήνα, 10 Απριλίου 2025

*Για τα ημερήσια και κυριακάτικα φύλλα και τα εβδομαδιαία περιοδικά,*

*τους ραδιοτηλεοπτικούς σταθμούς και τα ηλεκτρονικά μέσα ενημέρωσης*

**ΔΕΛΤΙΟ ΤΥΠΟΥ**

**ΣΥΛΛΟΓΟΣ ΟΙ ΦΙΛΟΙ ΤΗΣ ΜΟΥΣΙΚΗΣ**

**ΥΠΟΤΡΟΦΙΕΣ ΙΩΑΝΝΗ & ΑΙΚΑΤΕΡΙΝΗΣ ΣΑΜΑΡΑ**

**ΠΡΟΚΗΡΥΞΗ ΔΙΑΓΩΝΙΣΜΟΥ   
ΛΥΡΙΚΟΥ ΤΡΑΓΟΥΔΙΟΥ / ΠΙΑΝΙΣΤΙΚΗΣ ΣΥΝΟΔΕΙΑΣ**

Το Δ.Σ. της Φιλανθρωπικής Οργάνωσης **Daughters of Penelope Paris** σε συνεργασία με τον **Σύλλογο Οι Φίλοι της Μουσικής** και με την ευγενική υποστήριξη της **ΑΜΚΕ ΥΠΟΤΡΟΦΙΕΣ ΙΩΑΝΝΗ & ΑΙΚΑΤΕΡΙΝΗΣ ΣΑΜΑΡΑ**, προκηρύσσει Διαγωνισμό για την απονομή συνολικά **δύο (2) υποτροφιών τελειοποίησης σπουδών στο Λυρικό Τραγούδι**, επιπέδου Master, σε αναγνωρισμένη Μουσική Σχολή στην Ελλάδα ή το εξωτερικό κατά το ακαδημαϊκό έτος 2025- 2026, ενώ **μία (1) από αυτές τις υποτροφίες μπορεί να απονεμηθεί και σε πιανίστα που θα ειδικευθεί στη Πιανιστική Συνοδεία** (κορεπετίτορας) σε αναγνωρισμένη Μουσική Σχολή της Ελλάδας ή του εξωτερικού κατά το ακαδημαϊκό έτος 2025-2026.

Ο Διαγωνισμός απευθύνεται σε **άνδρες και γυναίκες με ελληνική υπηκοότητα, ηλικίας έως 30 ετών**, που έχουν γίνει δεκτοί ή θα έχουν γίνει δεκτοί μέχρι τον Σεπτέμβριο του 2025 από τη Σχολή στην οποία προγραμματίζουν να φοιτήσουν.

Αιτήσεις θα γίνονται δεκτές ως και τις **10 Μαΐου.**

Περισσότερες πληροφορίες: <https://sfm.gr/ypotrofies-ioanni-aikaterinis-samara/>

**Σύλλογος Οι Φίλοι της Μουσικής  
Μέγαρο Μουσικής Αθηνών, Βασ. Σοφίας & Κόκκαλη, Αθήνα 11521**

**Τ 210 72 82 567 Μ sfm@megaron.gr**

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ  
ΕΥΧΑΡΙΣΤΟΥΜΕ

**Μαριάννα Αναστασίου**Υπεύθυνη Επικοινωνίας και Συντονισμού ΕκδηλώσεωνΜουσική Βιβλιοθήκη «Λίλιαν Βουδούρη»**,** Σύλλογος Οι Φίλοι της Μουσικής

στο Μέγαρο Μουσικής ΑθηνώνΤηλ. 210-7282771, [www.mmb.org.gr](http://www.mmb.org.gr/) / [www.sfm.gr](http://www.sfm.gr/)